EMP Ühiskomitee otsus

nr 81/2002,

25. juuni 2002,

millega muudetakse EMP lepingu II lisa (tehnilised normid, standardid, katsetamine ja sertifitseerimine)

EMP ÜHISKOMITEE,

võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi "leping", eelkõige selle artiklit 98

ning arvestades järgmist:

(1) Lepingu II lisa muudeti EMP Ühiskomitee 31. mai 2002. aasta otsusega nr 51/2002. [1]

(2) Lepingusse tuleb lisada komisjoni 8. märtsi 2001. aasta määrus (EÜ) nr 466/2001, millega sätestatakse teatavate saasteainete piirnormid toiduainetes, [2] parandatult EÜT L 313, 30.11.2001, lk 60.

(3) Lepingusse tuleb lisada komisjoni 11. juuli 2001. aasta direktiiv 2001/54/EÜ, millega tunnistatakse kehtetuks direktiiv 79/1066/EMÜ, milles sätestatakse ühenduse analüüsimeetodid kohvi- ja siguriekstraktide kontrollimiseks. [3]

(4) Lepingusse tuleb lisada komisjoni 26. novembri 2001. aasta direktiiv 2001/101/EÜ, millega muudetakse Euroopa Parlamendi ja nõukogu direktiivi 2000/13/EÜ toiduainete märgistamist, esitlemist ja reklaami käsitlevate liikmesriikide õigusaktide ühtlustamise kohta. [4]

(5) Lepingusse tuleb lisada nõukogu 29. novembri 2001. aasta määrus (EÜ) nr 2375/2001, millega muudetakse komisjoni määrust (EÜ) nr 466/2001, millega sätestatakse teatavate saasteainete piirnormid toiduainetes. [5]

(6) Lepingusse tuleb lisada komisjoni 4. detsembri 2001. aasta otsus 2001/873/EÜ, millega parandatakse direktiivi 2001/22/EÜ proovivõtu- ja analüüsimeetodite sätestamise kohta plii, kaadmiumi, elavhõbeda ja 3-MCPD sisalduse ametlikuks kontrolliks toiduainetes. [6]

(7) Määrus (EÜ) nr 466/2001 tunnistab alates 5. aprillist 2002 kehtetuks komisjoni määruse (EÜ) nr 194/97, [7] mis on lepingusse lisatud ja mis seetõttu tuleb lepingust välja jätta,

ON VASTU VÕTNUD JÄRGMISE OTSUSE:

Artikkel 1

Lepingu II lisa XII peatükki muudetakse järgmiselt:

1. Punktile 18 (komisjoni direktiiv 2000/13/EÜ) lisatakse:

", muudetud järgmise aktiga:

— 32001 L 0101: komisjoni direktiiv 2001/101/EÜ, 26. november 2001 (EÜT L 310, 28.11.2001, lk 19)."

2. Punktile 54zj (komisjoni direktiiv 2001/22/EÜ) lisatakse:

", muudetud järgmise aktiga:

— 32001 D 0873: komisjoni otsus 2001/873/EÜ, 4. detsember 2001 (EÜT L 325, 8.12.2001, lk 34)."

3. Punkti 54zl (komisjoni direktiiv 96/5/EÜ) järele lisatakse järgmised punktid:

"54zm. 32001 L 0054: komisjoni direktiiv 2001/54/EÜ, 11. juuli 2001, millega tunnistatakse kehtetuks direktiiv 79/1066/EMÜ, milles sätestatakse ühenduse analüüsimeetodid kohvi- ja siguriekstraktide kontrollimiseks (EÜT L 191, 13.7.2001, lk 42).

54zn. 32001 R 0466: lisada komisjoni 8 määrus (EÜ) nr 466/2001, 8. märts 2001, millega sätestatakse teatavate saasteainete piirnormid toiduainetes (EÜT L 77, 16.3.2001, lk 1), parandatult EÜT L 313, 30.11.2001, lk 60, muudetud järgmise aktiga:

- 32001 R 2375: lisada nõukogu määrus (EÜ) nr 2375/2001, 29. november 2001 (EÜT L 321, 6.12.2001, lk 1)."

4. Punkti 22 (komisjoni direktiiv 79/1066/EMÜ) tekst jäetakse välja.

5. Punkti 54r (komisjoni määrus (EÜ) nr 194/97) tekst jäetakse välja.

Artikkel 2

Direktiivide 2001/54/EÜ ja 2001/101/EÜ, määruste (EÜ) nr 466/2001, EÜT L 313, 30.11.2001, lk 60 ja 2375/2001 ja otsuse 2001/873/EÜ islandi- ja norrakeelne tekst, mis avaldatakse Euroopa Ühenduste Teataja EMP kaasandes, on autentne.

Artikkel 3

Käesolev otsus jõustub 26. juunil 2002 tingimusel, et kõik lepingu artikli 103 lõikes 1 ettenähtud teated on EMP Ühiskomiteele esitatud. [8]

Artikkel 4

Käesolev otsus avaldatakse Euroopa Ühenduste Teataja EMP osas ja EMP kaasandes.

Brüssel, 25. juuni 2002

EMP Ühiskomitee nimel

eesistuja

P. Westerlund

[1] EÜT L 238, 5.9.2002, lk 8.

[2] EÜT L 77, 16.3.2001, lk 1.

[3] EÜT L 191, 13.7.2001, lk 42.

[4] EÜT L 310, 28.11.2001, lk 19.

[5] EÜT L 321, 6.12.2001, lk 1.

[6] EÜT L 325, 8.12.2001, lk 34.

[7] EÜT L 31, 1.2.1997, lk 48.

[8] Põhiseadusest tulenevad nõuded puuduvad.

--------------------------------------------------